Helsingin poliisilla on tutkittavana epäilty raiskaus, joka tapahtui keskiviikkona 7.10. noin klo 22 Helsingin Tapanilassa juna-aseman läheisyydessä.

Uhri ja rikoksesta epäilty poistuivat Tapanilan asemalla N-junasta, joka oli lähtenyt Helsingin keskustasta klo 21.09. Epäilty ja uhri poistuivat asemalta yhtä matkaa Falkullantien suuntaan. Epäilty raiskaus on tapahtunut Falkullantien viereisessä puistikossa 21.30-22.00 välisenä aikana.

Poliisi otti teosta epäillyn miehen kiinni tapahtumapaikan välittömästä läheisyydestä heti teon jälkeen.

Epäillyn tekijän tuntomerkit ovat:

- Lyhyet, tummat, karheat ja kihartuvat hiukset, parransänki

- Tumma toppa- tai untuvatakki, takin taskuissa pullot, takin alla harmaa huppari

- Pituus 170-175 senttiä

- Ulkomaalaistaustainen

Uhrin tuntomerkit:

- Harmaa villatakki ja siniset farkut

- Noin 40-vuotias nainen

Poliisi kaipaa silminnäkijähavaintoja uhrin ja epäillyn liikkeistä junasta poistumisen jälkeen ja mahdollisia havaintoja tapahtumista. Havainnot voi ilmoittaa seksuaalirikokset.helsinki@poliisi.fi tai soittamalla klo 08.00-15.00 puhelinnumeroon 0295 471 612.